cyanic-selkie/wikianc huggingface dataset:
ডেভিড ও. রাসেল
প্রারম্ভিক জীবন
রাসেল ১৯৫৮ সালের ২০শে আগস্ট নিউ ইয়র্ক সিটির ম্যানহাটনে জন্মগ্রহণ করেন। তার মাতা মারিয়া (বিবাহপূর্ব মুৎসিও) এবং পিতা বের্নার্ড (মার্কভ্‌স্কি) রাসেল। তার পিতামাতা সিমন অ্যান্ড শুস্টারে কাজ করতেন। তার পিতা এই কোম্পানির বিক্রয়দলের উপ-সভাপতি   এবং মাতা সহকারী ছিলেন। তার পিতা রুশ ইহুদি পরিবারে এবং মাতা ইতালীয়-মার্কিন (লুকানীয় বংশোদ্ভূত) পরিবারে জন্মগ্রহণ করেছিলেন।    রাসেলের মাতামহ ফ্রাঙ্ক মুৎসিও ক্রাকো এবং মাতামহী ফিলোমেনা ব্রানকাতা ফেররান্দিনায় জন্মগ্রহণ করেছিলেন। তার পিতামহ ম্যানহাটনের আপার ওয়েস্ট সাইডের একজন মুচি ছিলেন, তিনি কনসেনট্রেশন ক্যাম্পে তার অনেক আত্মীয়স্বজনকে হারিয়েছিলেন।
তাতার মসজিদ
থাম্ব|220px|[[মারজানি মসজিদ]] তাতার মসজিদ হল ছাদে মিনার-সংবলিত এক ধরনের মসজিদ। এই ধরনের মসজিদ তাতারস্তান ও অন্যান্য ভোলগা তাতার জনবহুল অঞ্চলে মুসলিম তাতার ও বাশকিরদের মধ্যে বিদ্যমান। রাশিয়ার অন্যান্য অঞ্চলেও এই মসজিদ মাঝে মাঝে দেখতে পাওয়া যায়। আধুনিক তাতার ধর্মীয় স্থাপত্য ১৮শ শতাব্দীর শেষভাগে বিকশিত হয় এবং ১৯শ শতাব্দীতে ইদেল-উরালে জনপ্রিয়তা লাভ করে।
ইতিহাস
ইসলামী তাতার স্থাপত্যের শুরুর সময়ের চিহ্ন বোলঘারে অবস্থিত, তবে এর কোনটিই বর্তমানে ব্যবহৃত হচ্ছে না। মধ্য এশীয় ইসলামী স্থাপত্যের সাথে সেসবের সাদৃশ্য রয়েছে। ধারণা করা হয় গ্রাম্য মসজিদের নকশা চরমভাবাপন্ন স্থানীয় জলবায়ুর বিরুদ্ধে ঠিকে থাকার সামর্থ্য থেকে বিকশিত হয়েছে। এই ধরনের প্রস্তর ও কাঠের অনেক মসজিদ নির্মিত হয়েছিল। এখনও সক্রিয় আধুনিক তাতার মসজিদের মধ্যে সবচেয়ে পুরনো হল তাতারের রাজধানী কাজানে অবস্থিত মারজানি মসজিদ। ক্যাথরিন দ্য গ্রেটের সময়ে নির্মিত এই মসজিদটির মিনার একটি চাঁদওয়ারিযুক্ত ছাদের মধ্যভাগে অবস্থিত। ধারণা করা হয় ঐতিহ্যবাহী গ্রাম্য তাতার মসজিদ থেকে এই নকশা করা হয়েছিল। মারজানি মসজিদ তাতার ধর্মীয় স্থাপত্যের পুনরুজ্জীবিতকরণের একটি উদাহরণ, কারণ অধিকাংশ মসজিদ ১৭৪২ সালে খ্রিস্টধর্মে দীক্ষিতকরণ অধ্যাদেশের বলে ধ্বংস করা হয়েছিল।
একসময় বেলারুশের রাজধানী মিন্‌স্কের ভিলনিউস গ্রাম থেকে শুরু করে পোল্যান্ডের বিয়ালিস্তক শহর পর্যন্ত শতাধিক তাতার মসজিদ ছিল। এখনও লিথুয়ানিয়া, বেলারুশ ও পোল্যান্ডে সাতটি তাতার মসজিদ বিদ্যমান আছে।
একত্রীকরণ
১৮১৭ সালে গির্জা ভবনসমূহ একত্রীকরণের অধ্যাদেশটি ১৮৩১ সালে মসজিদগুলোতে সম্প্রসারিত হয়, যখন এই দৃষ্টান্তমূলক প্রকল্প কাজান, নিঝনি নভগরদ, পের্ম, ও সিমবির্স্ক গভরনরেটের স্থাপত্য কার্যালয়ে স্থাপিত হতে শুরু করে। মারজানি ও আপানে এর মত তাতার মসজিদসমূহ বারোক স্থাপত্যরীতিতে নির্মিত হয়। ইস্কে তাস ও পিঙ্ক মসজিদ ধ্রুপদী রীতিতে নির্মিত।
১৯শ শতাব্দীতে যেসকল স্থপতি এই মসজিদ নির্মাণে অবদান রেখেছিলেন, তাদের মধ্যে উল্লেখযোগ্য হলেন পিয়াৎনিৎস্কি, করিনফস্কি, স্মিট, পেস্ক, রোমানভ, ইয়ের্মলায়েভ, পাভলভ, পারেনসভ, পেতন্দি, তেখমিরভ, এবং অপেশাদার স্থপতি মানসুরভ, ফশদেরেব্রুগেন, ইয়াকবসন।
দুমকা লোকসভা কেন্দ্র
দুমকা লোকসভা কেন্দ্রটি ঝাড়খণ্ড রাজ্যের ১৪ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর দুমকা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি ঝাড়খণ্ড রাজ্যের ৮১ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্র সর্বশেষ ২০১৪ সালে নির্বাচন অনুষ্ঠিত হয়। ৬ টি কেন্দ্রের মধ্যে ৩ টি বিধানসভা কেন্দ্র তফসিলী জাতি অথবা তফসিলী উপজাতিদের সংরক্ষিত। এই ৬ টি বিধানসভাতে প্রথম ২০০৫ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৭ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৮ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
দুমকা লোকসভা কেন্দ্রের বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী সুনীল সোরেন।
নির্বাচনের ফলাফল
সাধারণ নির্বাচন, ২০১৯: দুমকা
ইস্টার্ন রিফাইনারি-মহেশখালী তেল পাইপলাইন
ইস্টার্ন রিফাইনারি-মহেশখালী তেল পাইপলাইন হচ্ছে বঙ্গোপসাগরের গভীর সমুদ্র থেকে ইস্টার্ন রিফাইনারি লিমিটেড পর্যন্ত তেল পরিবহনের লক্ষ্যে নির্মাণাধীন একটি পাইপলাইন। পাইপলাইনটির নির্মাণ কাজ শেষ হবে ২০২২ সালে।
ইতিহাস
মহেশখালীর পশ্চিমাংশে বঙ্গোপসাগর থেকে দ্রুত ও সাশ্রয়ীভাবে জ্বালানি তেল খালাসের উদ্দেশ্যে গভীর সমুদ্র থেকে মহেশখালী হয়ে ইস্টার্ন রিফাইনারি লিমিটেড পর্যন্ত তেল পাইপলাইন নির্মাণ করেছে সরকার। চট্টগ্রাম বন্দরের বর্তমান অবকাঠামোর সীমাবদ্ধতা এবং কর্ণফুলী নদীর চ্যানেলের নাব্য কম হওয়ায় মাতৃ তেলের ট্যাংকার গুলো থেকে সরাসরি খালাস করা সম্ভব হয় না। যার ফলে এসব ট্যাংকার গভীর সমুদ্রে নোঙ্গর করে ছোট ছোট লাইটারেজ ভেসেলের মাধ্যমে অপরিশোধিত তেল খালাস করা হয়। এভাবে ১১ দিনে একটি এক লাখ ডিডব্লিউটি ট্যাংকার খালাস করা যায়। গতানুগতিক এই পদ্ধতি সময়সাপেক্ষ, ঝুঁকিপূর্ণ ও ব্যয়বহুল হওয়ায় এইচএসডি স্থানান্তরের জন্য পাইপলাইন বসানোর প্রকল্পটি হাতে নেওয়া হয়। মহেশখালীর পশ্চিমে বঙ্গোপসাগরে প্রকল্পটি বাস্তবায়িত হচ্ছে। অফশোর পাইপলাইনের মাধ্যমে মাতারবাড়ি এলটিই পর্যন্ত এবং সেখান থেকে অনশোর পাইপলাইনের মাধ্যমে মহেশখালী এলাকায় স্থাপিত স্টোরেজ ট্যাংকে তেল জমা হবে। এসপিএম থেকে ৩৬ ইঞ্চি ব্যসের দু’টি আলাদা পাইপলাইনের মাধ্যমে অপরিশোধিত তেল ও ডিজেল আনলোডিং করা হবে। এরপর মহেশখালী স্টোরেজ ট্যাংক ফার্ম থেকে ১৮ ইঞ্চি ব্যাসের মাধ্যমে দুটি পৃথক পাইপলাইনের মাধ্যমে অপরিশোধিত তেল ও ডিজেল ইআরএলে ডেলিভারি করা হবে।
গম্ভীর সিং মুড়া
গম্ভীর সিং মুড়া (১৯৩০- ৯ নভেম্বর ২০০২) একজন ভারতীয় ছৌ নাচ শিল্পী ছিলেন , যিনি তার নৃত্যকুশলতার জন্য ভারত সরকার দ্বারা পদ্মশ্রী উপাধিতে ভূষিত হন।
প্রথম জীবন
গম্ভীর সিং মুড়া ১৯৩০ খ্রিষ্টাব্দে ব্রিটিশ ভারতের মানভূম জেলার অন্তর্গত অযোধ্যা পাহাড়ের নিকটস্থ পিটিদিরি নামক একটি গ্রামে ছৌ নৃত্যশিল্পী জিপা সিং মুড়ার কনিষ্ঠ পুত্র রূপে জন্মগ্রহণ করেন। জন্মের পর তার নাম রাখা হয় বাবু সিং। খুব অল্প বয়সে পিতৃহীন গম্ভীরা তার মাতুলালয় পিটিদিরি গ্রামে চৌদ্দ বছর পর্য্যন্ত বসবাস করেন। ১৯৪৩ খ্রিষ্টাব্দে তিনি তার পৈতৃক ভিটে চড়িদা গ্রামে চলে যান। এই সময় চড়িদা গ্রামের নিকটস্থ জঙ্গলে বসবাসকারী পশুপাখিদের অঙ্গভঙ্গি অনুকরণ করে তিনি ছৌ নাচের জন্য চাল তৈরী করেন। তিনি সাত গ্রামের গরু চরাতেন এবং গরু চরাতে চরাতে বনে প্রকৃতির অনুষঙ্গ থেকে ঝুমুরের তালিম নেন। তিনি বলতেন তার শিক্ষাগুরু কামধেনু। মানভূমের ঝুমুরিয়া গোলাম মহম্মদ খাঁ'র উদ্যোগে ১৯৪৬ খ্রিষ্টাব্দে বাঘমুন্ডির রাজদরবারে ছৌ নাচের আসরে মহিষাসুরের ভূমিকায় অভিনয় করে সম্মান অর্জন করেন।
নৃত্য জীবন
১৯৫৮ খ্রিস্টাব্দে নতুন দিল্লি শহরে অনুষ্ঠিত এশিয়ান গেমস চলাকালীন রাষ্ট্রপতি ভবনে পূর্ব ভারতের লোকনৃত্যের মধ্যে একটি প্রতিযোগিতায় পুরুলিয়া ছৌ দল মহিষাসুর-বধ পালা করে প্রথম স্থান অধিকার করে। এই পালায় গম্ভীর সিং মুড়া মহিষাসুরের ভূমিকায় অভিনয় করেন। কলকাতা বিশ্ববিদ্যালয়ের রবীন্দ্র অধ্যাপক আশুতোষ ভট্টাচার্য ও মিলেনা সলভিনী নামক এক ফরাসির সহায়তায় গম্ভীর সিং একটি ছৌ দল নিয়ে ১৯৭২ থেকে ১৯৭৫ খ্রিস্টাব্দ পর্যন্ত লন্ডন, প্যারিস, নিউ ইয়র্ক, শিকাগো, লস এঞ্জেলস, ওয়াশিংটন ডিসি  প্রভৃতি শহরে যাত্রা করে পুরুলিয়া ছৌ নৃত্য পরিবেশন করেন।
মৃত্যু
দেশে ও বিদেশে সম্মান ও পুরস্কার লাভ করলেও গম্ভীর সিং মুড়ার ব্যক্তিগত জীবন ছিল দারিদ্র্যে পরিপূর্ণ। ২০০২ খ্রিষ্টাব্দের ১লা নভেম্বর কলকাতা শহরে তার চোখের অপারেশন হয়। ৯ই নভেম্বর ৩১৫ আপ হাওড়া চক্রধরপুর প্যাসেঞ্জার ট্রেনে হাওড়া থেকে পুরুলিয়া যাত্রা করার সময় গম্ভীর সিং মুড়ার মৃত্যু হয়।
হাসানগঞ্জ রেলওয়ে স্টেশন
হাসান গঞ্জ রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।
অবস্থান
হাসানগঞ্জ  রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত।
ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে  ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় হাসানগঞ্জ রেলওয়ে স্টেশন তৈরি করা হয়।
পরিষেবা
হাসানগঞ্জ রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
তেজগাঁও শিল্পাঞ্চল থানা
তেজগাঁও শিল্পাঞ্চল থানা  বাংলাদেশের ঢাকা বিভাগের ঢাকা জেলার একটি থানা। প্রশাসন ২০০৬ সালের ৭ আগস্ট তেজগাঁও শিল্পাঞ্চল থানা গঠিত হয়।
অবস্থান
আয়তন: ৪.৩৮ বর্গ কিমি। অবস্থান: ২৩°৪৫´ থেকে ২৩°৪৬´ উত্তর অক্ষাংশ এবং ৯০°২৩´ থেকে ৯০°২৫´ পূর্ব দ্রাঘিমাংশ। সীমানা: উত্তরে গুলশান থানা, দক্ষিণে রমনা ও তেজগাঁও থানা, পূর্বে গুলশান, রামপুরা ও রমনা থানা, পশ্চিমে তেজগাঁও ও ক্যান্টনমেন্ট থানা।
জনসংখ্যা
জনসংখ্যা ১৭৪৫৯৩; পুরুষ ১০১৮৭৭, মহিলা ৭২৭১৬।
শিক্ষা
গড় হার  ৬৯.৫৬%, পুরুষ ৭৫.৮%, মহিলা ৬১.০৬%।
গুরুত্বপূর্ণ প্রতিষ্ঠান
বাংলাদেশ চলচ্চিত্র উন্নয়ন সংস্থা, ভূমিরেকর্ড ও জরিপ অধিদপ্তর, বাংলাদেশ জরিপ অধিদপ্তর, বিজি প্রেস, বাংলাদেশ সিকিউরিটি প্রিন্টিং প্রেস, গভর্নমেন্ট প্রিন্টিং প্রেস, বাংলাদেশ অক্সিজেন কোম্পানি (বিওসি), ৩৩/১কেবি সাব-স্টেশন।
অর্থনীতি
জনগোষ্ঠীর আয়ের প্রধান উৎস'' কৃষি শ্রমিক ০.৬৯%, অকৃষি শ্রমিক ১.৫২%, শিল্প ৫.০৪%, ব্যবসা ২১.৪৯%, পরিবহন ও  যোগাযোগ ৯.৫৩%, নির্মাণ ৩.৩৫%, ধর্মীয় সেবা ০.১২%, চাকরি ৪৪.৬৪%, রেন্ট এ্যান্ড রেমিটেন্স ১.৫২% এবং অন্যান্য ১১.৭৮%।
শিল্প ও কলকারখানা
বিএসটিআই, ইন্সটিটিউট অব গ্লাস এ্যান্ড সিরামিক্স, কোহিনূর কেমিক্যাল কোম্পানি লিমিটেড, লালবাগ কেমিক্যাল কোম্পানি লিমিটেড, এসিআই কোম্পানি লিমিটেড, ফিনিস কোম্পানি লিমিটেড, নাভানা পেইন্ট, নোভার্টিজ কোম্পানি লিমিটেড, ইনসেপ্টা ফার্মাসিউটিক্যালস লিমিটেড, জেসন ফার্মাসিউটিক্যালস লিমিটেড, ফার্মাদেশ ফার্মাসিউটিক্যালস লিমিটেড, ওরিয়ন ফার্মাসিউটিক্যালস লিমিটেড, গ্যাকো ফার্মাসিউটিক্যালস লিমিটেড, কেন্দ্রীয় ঔষধাগার, এসেনসিয়াল ড্রাগ কোম্পানি লিমিটেড, হক বিস্কুট কোম্পানি লিমিটেড, মিমি চকলেট এ্যান্ড আইসক্রিম কোম্পানি লিমিটেড, নাবিস্কো কোম্পানি লিমিটেড।
প্রধান রপ্তানিদ্রব্য
ঔষধ, কেমিক্যাল, সিরামিকস, বিস্কুট, চকলেট, আইসক্রীম।
ক্যান্টনমেন্ট থানা
থাম্ব|ক্যান্টনমেন্ট থানা ক্যান্টনমেন্ট, বাংলাদেশের ঢাকা বিভাগর অধীনে ঢাকা জেলার থানা। প্রশাসন ক্যান্টনমেন্ট থানা ১৯৭৬ সালে গঠিত হয়।
ভৌগোলিক উপাত্ত
ক্যান্টনমেন্ট থানা (ঢাকা মেট্রোপলিটন)  আয়তন: ১৪.৪৭ বর্গ কিমি। অবস্থান: ২৩°৪৬´ থেকে ২৩°৫০´ উত্তর অক্ষাংশ এবং ৯০°২৩´ থেকে ৯০°২৫´ পূর্ব দ্রাঘিমাংশ। সীমানা: উত্তরে তুরাগ ও উত্তরা থানা, দক্ষিণে তেজগাঁও শিল্প এলাকা থানা, পূর্বে তেজগাঁও, বিমানবন্দর, খিলক্ষেত, বাড্ডা ও গুলশান থানা, পশ্চিমে কাফরুল ও পল্লবী থানা।
জনসংখ্যার উপাত্ত
১১৭৪৬৪ জন; পুরুষ ৬৯৬৭৭ জন, মহিলা ৪৭৭৮৭ জন।
শিক্ষা
শিক্ষার হার ৭০.৩%; পুরুষ ৭৪.৪%, মহিলা ৬৫.৭%। কলেজ ২, মাধ্যমিক বিদ্যালয় ৯, প্রাথমিক বিদ্যালয় ৮, মাদ্রাসা ১০।
উল্লেখযোগ্য শিক্ষা প্রতিষ্ঠান
আদমজী ক্যান্টনমেন্ট কলেজ, শহীদ রমিজ উদ্দিন ক্যান্টনমেন্ট কলেজ, শহীদ বীর উত্তম (লে.) আনোয়ার গার্লস কলেজ, বিএএফ শাহীন কলেজ ঢাকা, বিএএফ শাহীন কলেজ কুর্মিটোলা।
অর্থনীতি
আয়ের প্রধান উৎস কৃষি ১.২১%, অকৃষি শ্রমিক ১.৬৭%, শিল্প ০.৭৭%, ব্যবসা ১৩.৫৯%, পরিবহন ও  যোগাযোগ ৪.২৫%, নির্মাণ ২.৩৫%, ধর্মীয় সেবা ০.০৭%, চাকরি ৬৩.৯৭%, রেন্ট অ্যান্ড রেমিটেন্স ৩.৮৮% এবং অন্যান্য ৮.২৪%। কৃষিভূমির মালিকানা ভূমিমালিক  ৭৭.৩৮%, ভূমিহীন ২২.৬২। প্রধান কৃষি ফসল শাকসবজি।
প্রধান রপ্তানিদ্রব্য
তৈরি পোশাক, হস্তশিল্প।
ডন সিজেল
ডোনাল্ড সিজেল (ইংরেজি ভাষায়: Donald Siegel) (২৬শে অক্টোবর, ১৯১২ - ২০শে এপ্রিল, ১৯৯১) ছিলেন প্রভাবশালী মার্কিন চলচ্চিত্র পরিচালক ও প্রযোজক। তিনি ডোনাল্ড সিজেল ও ডন সিজেল উভয় নামেই পরিচিত ছিলেন।
খিল
খিল (সংস্কৃতঃ खिल) সংস্কৃত শব্দ। এর অর্থ পতিত জমি। সংস্কৃত গ্রন্থ নারদস্মৃতি অনুসারে খিল অর্থ তিন বছর ধরে কর্ষিত হয়নি এমন পতিত জমি। ইরান, আফগানিস্তান এবং দক্ষিণ এশিয়ায় খিল নামযুক্ত স্থান-নাম পাওয়া যায়।
উপজেলা
বাংলাদেশে খিল প্রত্যয়যুক্ত একটি উপজেলা আছে। যথা,
বরিশাল সিটি কর্পোরেশনের মেয়র
বরিশাল সিটি কর্পোরেশনের মেয়র বা বরিশালের মেয়র বা বসিক মেয়র হলেন বাংলাদেশের বরিশাল বিভাগীয় শহরের সিটি কর্পোরেশনের দায়িত্বপ্রাপ্ত মেয়র। বরিশাল মহানগর পরিচালনার জন্য প্রতিষ্ঠিত সিটি কর্পোরেশন এখানকার নগরপ্রশাসন ও স্বায়ত্তশাসিত স্থানীয় সরকার সংস্থা। মেয়র সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকের সরাসরি ভোটে নির্বাচিত হন। মেয়রের অনুপস্থিতিতে সিটি কর্পোরেশন এর কার্যপরিচালনার জন্য একজন প্রশাসক থাকে।
২০০২ সালের ২৫ জুলাই বরিশাল সিটি কর্পোরেশন আইন এর দ্বারা বরিশাল পৌরসভাকে বরিশাল সিটি কর্পোরেশনে উন্নীত করা হয়।
মেয়রদের তালিকা
{{legend|#E6E6AA|ভারপ্রাপ্ত মেয়র|border=1px solid #AAAAAA}}
টপস্‌ ইন সায়েন্স ফিকশন
thumb|দ্বিতীয় সংখ্যা, প্রচ্ছদ শিল্পী ক্যালি ফ্রেয়াস টপস ইন সায়েন্স ফিকশন ছিল ১৯৫৩ সালে প্রকাশিত একটি কল্পবিজ্ঞান পত্রিকা। এ ম্যাগাজিনের প্রকাশনা সংস্থা ছিল লাভ রোমান্স পাবলিশিং, যারা এটাতে প্লানেট স্টোরিস ম্যাগাজিনে প্রকাশিত গল্পগুলোর পুনঃমুদ্রণ করত। এটি ছিল ব্যবসায়িক ভাবে অসফল এবং এর মাত্র দুটি সংখ্যা প্রকাশিত হয়েছিল। যদিও এতে কোন মৌলিক লেখা প্রকাশিত হত না, তবে ক্যালি ফেয়াসের প্রথম দিকের কিছু মৌলিক আর্টওয়ার্ক এরে প্রকাশ হয়েছিল। এর একটি ব্রিটিশ পুনঃমুদ্রিত সংস্করণ ১৯৫০ সালের মধ্যভাগে প্রকাশিত হয়।
প্রকাশনার ইতিহাস
১৯৫০-এর দশকে যুক্তরাষ্ট্রে কল্পবিজ্ঞান সাহিত্যের প্রকাশনা জগতে নাটকীয় পরিবর্তন হয়। ১৯৪৯-এর শুরুতে, একটি প্রধান পত্রিকা বাদে প্রায় সকল পত্রিকাই পাল্প ফরম্যাটে রুপান্তরিত হয়েছিল; ১৯৫৫ সালের শেষ দিকে, এদের বেশির ভাগের প্রকাশনা বন্ধ হয়ে যায় অথবা ডাইজেস্ট ফরম্যাটে পরিবর্তিত হয়।  পাল্প মার্কেটের এই হঠাৎ পতনের সময়ও কিছু পাল্প কল্প বিজ্ঞান পত্রিকা এই সময় প্রকাশিত হতে থাকে। টপস ইন সাইন্স ফিকশন ছিল তাদের মধ্যে সর্বশেষ।  প্রকাশক, লাভ রোমান্স পাবলিশিং, যারা প্লানেট স্টোরিস ও প্রকাশ করত, এবং ম্যালকম রেইস, প্লানেট-এর সম্পাদনা পরিচালক, প্ল্যানেট এর ১৪ বছরের প্রকাশনা থেকে পুরোনো গল্প এবং শিল্পকর্মের সদ্ব্যবহার করার সিদ্ধান্ত নেন।  তিনি সম্ভবত স্ট্যান্ডার্ড ম্যাগাজিন প্রকাশিত ফ্যান্টাস্টিক স্টোরি ম্যাগাজিন দ্বারা অনুপ্রাণিত হয়েছিলেন যারা পুরোনো কল্পবিজ্ঞান কাহিনির পুনঃপ্রকাশ করত। যদি তাই হয়, তিনি সম্ভবত খেয়াল করেননি ১৯৫৩ সাল থেকে ফ্যান্টাস্টিক স্টোরি ব্যবসায়িক ভাবে মন্দা যাচ্ছিল।
প্রথম সংখ্যাটি প্রকাশিত হয় ১৯৫৩ সালের বসন্তে এবং তা সম্পাদনা করেছিলেন জ্যাক অ'সুলিভান। প্রচ্ছদটি ছিল ১৯৪২ সালে আলেকজান্ডার লেইডেনফ্রস্ট এর করা প্লানেট স্টোরির প্রচ্ছদের পুনঃর্মুদ্রণ। কাহিনির মধ্যে ছিল আইজাক আসিমভের "ব্ল্যাক ফ্রেয়ার অব দ্য ফ্লেম" এবং রে ব্রডবেরির "দ্য মিলিয়ন ইয়ার পিকনিক" - যা তার "মারসিয়ান ক্রনিকলস" সিরিজের প্রথম গল্প। অঙ্গসজ্জায় ছিল ক্যালি ফ্রেয়াস এর প্রথম দিকের কিছু মৌলিক আর্টওয়ার্ক। সংখ্যাটির সাফল্য ছিল মধ্যম, পত্রিকার পরিবেশকরা রেইস কে পত্রিকাটির পরিবেশনায় সমস্যা হচ্ছিল বলে অভিযোগ করছিলেন, রেইস তাই দ্বিতীয় সংখ্যা ডাইজেস্ট ফরম্যাটে প্রকাশ করেন: ডাইজেস্ট গুলো পাল্পের তুলনায় জনপ্রিয় ছিল, দু এক বছরের মধ্যেই সমগ্র্ বাজার দখল করে ফেলেছিল। দ্বিতীয় সংখ্যার তারিখ ছিল ফল ১৯৫৩; প্রচ্ছদ করেছিলেন ফ্রেয়াস, রে ব্রডবেরি এবং লিগ ব্রাকেট এর "লরেল অব দ্য রেড মিস্ট" অবলম্বনে। ফ্রেয়াস গল্পটির ভেতরের ছবিও এঁকেছিলেন, পরে মন্তব্য করেছিলেন যে তিনি ফলাফল দেখে খুবই সন্তষ্ট, "এটি আবার নতুন করে আঁকা অসম্ভব, কারণ এটি ছিল যাদুর মত"। দ্বিতীয় সংখ্যার ভেতরের ছবি আঁকার জন্য এমস যোগ দেন; কাহিনির মধ্যে ছিল ফ্রেড্ররিখ ব্রাউন এবং হোরেস গোল্ডের লেখা গল্প। যাইহোক, এই সংখ্যাটি শুধুমাত্র সীমিত সংখ্যক পরিবেশক পেয়েছিল এবং রেইস পত্রিকাটি বন্ধ করার সিদ্ধান্ত নেন।
গ্রন্থপঞ্জির বিবরণ
টপস ইন সাইন্স ফিকশন এর দুটি সংখ্যার তারিখ ছিল স্প্রিং ও ফল ১৯৫৩; প্রথমটি ছিল পাল্প ধরনের এবং দ্বিতীয়টি ডাইজেস্ট ধরনের। দুটি সংখ্যারই একটি একক ভলিউম বের হয়ে ছিল। প্রকাশক, লাভ রোমান্স পাবলিশিং, কানেক্টিকাট, স্ট্যামফোর্ড। পাল্প ধরনের এ ম্যাগাজিনের প্রতিটির মূল্য ছিল ২৫ সেন্ট এবং ডাইজেষ্ট ইস্যুর জন্য ৩৫ সেন্ট, দুটি ইস্যুই ছিল ১২৮ পাতার। প্রথম সংখ্যার সম্পাদনা করেছিলেন জ্যাক সুলিভান; দ্বিতীয় সংখ্যাটি ম্যালকম রেইস।
একটি ব্রিটিশ পুনঃমুদ্রিত সংস্করণ টপ ফিকশন লিমিটেড কর্তৃক প্রকাশিত হয় যা ছিল তিনটি ১২৮ পৃষ্ঠার ডাইজেস্ট সংস্করণ। এগুলো প্রকাশিত হয়েছিল যথাক্রমে শরৎ ১৯৫৪, শীত ১৯৫৫ এবং গ্রীষ্ম ১৯৫৬ সালে, কোনটিতেই তারিখের উল্লেখ ছিল না। প্রথম দুটি ছিল মার্কিন স্ংখ্যা দুটির রিপ্রিন্ট; তৃতীয়টি ছিল মার্কিন দ্বিতীয় স্ংখ্যাটির কিছু পুনঃমুদ্রণ। তাদের প্রতিটির মূল্য ছিল ১/৬।
এস্কেইপ ফ্রম অ্যালকাট্র্যাজ
thumb|right|300px|অ্যালকাট্র্যাজ দ্বীপ এস্কেইপ ফ্রম অ্যালকাট্র্যাজ (ইংরেজি ভাষায়: Escape from Alcatraz) ডন সিজেল পরিচালিত কোল্ড অ্যাট্‌মসফেয়ারিক থ্রিলার। সত্য কাহিনীর উপর ভিত্তি করে নির্মীত এই ছবিটি ১৯৭৯ সালে মুক্তি পায়। যুক্তরাষ্ট্রের স্যান ফ্রান্সিসকো শহরের নিকটবর্তী অ্যালকাট্র্যাজ দ্বীপের জেলখানা থেকে তিনজন কয়েদির পালিয়ে যাওয়ার ঘটনা অবলম্বনে এর কাহিনী রচিত হয়েছে। পালানোর প্রধান পরিকল্পনাকারী কয়েদী ফ্র্যাংক মরিস-এর চরিত্রে অভিনয় করেছেন ক্লিন্ট ইস্টউড।
কাহিনী সূত্র
সিনেমাটি তৈরি করা হয়েছে এস্কেইপ ফ্রম অ্যালকাট্র্যাজ নামক নন-ফিকশন বই থেকে। জে ক্যাম্পবেল ব্রুস রচিত এই বইটি ১৯৬৩ সালে প্রকাশিত হয়েছিল। অ্যালকাট্র্যাজ কারাগেরের ইতিহাস এবং সেখান থেকে পালানোর সফল ও ব্যর্থ প্রচেষ্টাগুলোই ছিল বইয়ের বিষয়বস্তু। বইয়ের একটি অংশে ফ্র্যাংক মরিস অন্য দুইজন কয়েদির পালানোর বর্ণনা আছে। এই অংশটুকু থেকেই সিনেমা করা হয়েছে। উল্লেখ্য এর আগে অ্যালকাট্র্যাজ থেকে কেউ পালাতে পারেনি, এর পরেও পারেনি। অ্যামেরিকার অন্যতম কুখ্যাত আসামীদের এখানে পাঠানো হতো। এখানে সবাইকে ব্যক্তিগত সেল দেয়া হতো এবং কঠোর তদারকিতে রাখা হতো। পালানো ছিল খুবই কষ্টকর। মরিস ও অন্য দুজন পালানোর পরপরই অ্যালকাট্র্যাজকে চিরতরে পরিত্যক্ত ঘোষণা করা হয়েছিল। জেলখানার কঠিন জীবন এবং বন্ধ হয়ে যাবার আগে এই কারাগারের অবস্থাই সিনেমাতে উঠে এসেছে।
সিনেমার শেষ অংশে কিছু সূত্র দিয়ে বোঝানোর চেষ্টা করা হয়েছে যে, তারা সফলভাবে পালাতে পেরেছে। কিন্তু, তারা আদৌ পেরেছিল কি-না তা জানা যায়নি, এখন পর্যন্ত রহস্যই রয়ে গেছে। ওয়ার্ডেন মনে করেছিলেন, তারা ডুবে মারা গেছে।
প্রতিক্রিয়া
১৯৭৯ সালের ২৪শে জুন মুক্তি পাওয়ার ঐ সপ্তাহেই ছবিটি মার্কিন যুক্তরাষ্ট্রে ৫,৩০৬,৩৫৪ ডলার আয় করে। ৮১৫টি হলে তা দেখানো হয়েছিল। সব মিলিয়ে যুক্তরাষ্ট্রে এর আয় ছিল ৪৩,০০০,০০০ মার্কিন ডলার।
অসংগতি
ছবির শুরুতেই মাউন্ট সাট্রো টাওয়ার দেখানো হয় এবং পাশে লেখা দেখা যায়, ছবির সময়কাল ১৯৬০ সাল। অথচ এই টাওয়ারের নির্মাণ কাজ শুরু হয়েছে ১৯৭১ সালে এবং শেষ হয়েছে ১৯৭২ সালে। মরিস যখন কাঠের সাথে ধাতু দিয়ে তৈরি খণ্ডটি মেটাল ডিটেক্টরের মধ্য দিয়ে নিয়ে যায়, তখন পাশে একটি ওসিলোস্কোপ দেখা যায়। এ ধরনের ওসিলোস্কোপ ১৯৭০-এর দশকে বাজারে এসেছে। মনিসকে যখন নৌকায় করে অ্যালকাট্র্যাজ জেলে নিয়ে আসা হচ্ছিল তখন নৌকার উপর একটি রাডার ঘুরতে দেখা যায়। এ ধরনের রাডারও ১৯৭০-এর দশকে নির্মীত হয়েছে।
বাংলাদেশের সুউচ্চ ভবনসমূহের তালিকা
right|thumb|250px|[[সিটি সেন্টার, বাংলাদেশের সর্বোচ্চতম ভবন]]
সুউচ্চ ভবনসমূহ
{{row numbers| }}
নাউয়ান হযরত মসজিদ
নাউয়ান হযরত মসজিদ হচ্ছে আকমোলা অঞ্চল এর রাজধানী ও কাজাখস্তান এর উত্তর অংশের শহর কোক্ষেতাউ এর কেন্দ্রে অবস্থিত একটি মসজিদ। ২০১০ এবং ২০১৫ এর মধ্যেবর্তীকালে শহরের জনগণের অনুদানে এটি নির্মিত। এর মিনার এর উচ্চতা 45.5 m  এবং  গম্বুজ এর উচ্চতা হচ্ছে 25 m।
বাংলাদেশের সুউচ্চ ভবনসমূহের তালিকা
উচ্চতম ভবনের সময়রেখা
নিম্নলিখিত ভবনগুলি পূর্বে বাংলাদেশের দীর্ঘতম ভবনের খেতাব ধারণ করেছিল।
১০০ মিটারের অধিক উচ্চতাসম্পন্ন ভবনের শহর
স্থাপত্য উচ্চতা অনুযায়ী ভবনের তালিকা।
নাউয়ান হযরত মসজিদ
ইতিহাস
মসজিদটি কোক্ষেতাউ শহরের অন্যতম বৃহত্তম মসজিদ। মসজিদটির নামকরণ করেছেন নৌরিজবে তালাসভ (১৮৪৩-১৯১৬) যিনি একজন ধর্মতাত্ত্বিক হিসাবে পরিচিত। তিনি ইসলাম ধর্ম প্রচার করতেন এবং জারবাদী রাশিয়ায় কাজাখদের অধিকারের জন্য একজন অদম্য যোদ্ধা হিসাবে পরিচিত।
বাংলাদেশের সুউচ্চ ভবনসমূহের তালিকা
১০০ মিটারের কম উচ্চতাসম্পন্ন ভবনের শহর (নির্মাণাধীন)
স্পায়ার এবং অ্যান্টেনা ব্যতীত শুধুমাত্র তলার উচ্চতা অনুযায়ী ভবনের তালিকা।
নাউয়ান হযরত মসজিদ
নকশা এবং নির্মাণ
২০১০ সালের মার্চ মাসে মসজিদটির নির্মাণ কাজ শুরু হয়।১৬ সেপ্টেম্বর মসজিদটি আনুষ্ঠানিকভাবে খোলা হয় । মসজিদটি শহরের অনন্য স্থাপত্য তালিকার মধ্যে রয়েছে। মসজিদ নির্মাণের সময় সর্বাধুনিক ও আধুনিক প্রযুক্তি ব্যবহার করা হয়েছে।
মৃত্তিকা জীববিজ্ঞান
থাম্ব|মৃত্তিকা জীববিজ্ঞান হলো মাটিতে অণুজীব ও বৃহদাকার জীবের ক্রিয়াকলাপ সংক্রান্ত গবেষণা। এই চিত্রে উভয় ধরনের জীবের ক্রিয়াকলাপ দেখানো হয়েছে। মৃত্তিকা জীববিজ্ঞান (সয়েল বায়োটা, Soil biota; এডাফন, Edaphon নামেও উল্লিখিত) মাটিতে আণুবীক্ষণিক জীব ও প্রাণীর পারস্পরিক ক্রিয়াকলাপ এবং বাস্তুবিদ্যার অধ্যয়ন। মৃত্তিকা জীবন, মৃত্তিকা বায়োটা, মৃত্তিকা ফাউনা বা প্রাণী, এবং এডাফোন, এই প্রতিশব্দ সমষ্টির একটি উল্লেখযোগ্য অংশ পরিবেষ্টন করে থাকে মৃত্তিকা প্রোফাইল বা মাটির-উদ্ভিদজ জঞ্জাল-এ অবস্থানকারী সমস্ত অর্গানিজম বা সজীববস্তু-র জীবচক্র-এ । এই প্রাণীগুলির মধ্যে কেঁচো, নিমাটোড, প্রোটোজোয়া, ছত্রাক, ব্যাকটেরিয়া, বিভিন্ন সন্ধিপদী-র পাশাপাশি কিছু সরীসৃপ (যেমন সাপ), কিছু স্তন্যপায়ী যেমন গোফার, মোল এবং প্রেইরি কুকুর অন্তর্ভুক্ত। মৃত্তিকা জীববিজ্ঞান, মাটির অনেক বৈশিষ্ট্য নির্ধারণে গুরুত্বপূর্ণ ভূমিকা পালন করে। মাটির জীব দ্বারা জৈব পদার্থ-এর পচন, মাটির উর্বরতা, উদ্ভিদের বৃদ্ধি, মাটির গঠন, এবং কার্বন সঞ্চয়ণ-এ প্রচুর প্রভাব ফেলে। অপেক্ষাকৃত নতুন বিজ্ঞান হিসাবে, মৃত্তিকা জীববিজ্ঞান এবং মাটির বাস্তুতন্ত্রর উপর, এর প্রভাব সম্পর্কে অনেক কিছুই অজানা রয়ে গেছে।
সাধারণ বিবরণ
পৃথিবীর জীববৈচিত্র্য-এর একটি বড়ো অংশের বাস এই মাটতে। মাটির জীব এবং মাটির ক্রিয়াকলাপগুলির মধ্যের সংযোগ, অবিশ্বাস্যভাবে জটিল হিসাবে পরিলক্ষিত হয়। এই মাটির ‘খাদ্য জাল’ বা ‘ফুড ওয়েব’-এ মাটির আন্তঃসংযুক্তি এবং জটিলতার অর্থ হল, মৃত্তিকার ক্রিয়াকলাপগুলি যে কোনও মূল্যে অবশ্যই মাটির মধ্যে থাকা জীবিত সম্প্রদায়-এর সাথে মিথস্ক্রিয়ায় অংশগ্রহণ করা আবশ্যক। আমরা জানি, মাটির জীবগুলি জৈব পদার্থকে ভেঙে দিয়ে গাছপালা এবং অন্যান্য জীবজন্তুর জন্য পুষ্টি সরবরাহ করে। মাটির জীবের দেহে সঞ্চিত পুষ্টি উপাদানগুলি, ক্ষরণ-এর মাধ্যমে পুষ্টি-ক্ষয় রোধ করে। মাইক্রোবিয়াল এক্সিউডেট(exudates/রস) মাটির কাঠামো বজায় রাখার জন্য কাজ করে এবং কেঁচো, জৈববৈথুন-এ খুব গুরুত্বপূর্ণ ভূমিকা নেয়। তবে, আমরা দেখতে পাচ্ছি, এই জীবগুলি কীভাবে কাজ করে এবং তাদের পারস্পরিক সম্পর্ক বজায় রাখে, তার জটিল ব্যপারগুলি এখনও আমরা বুঝে উঠতে পারিনি। ১৯৯৫ সালে গ্লোমালিন আবিষ্কার ইঙ্গিত দেয়, মাটিতে জৈব-রাসায়নিক চক্র সম্পর্কে কিছু প্রাথমিক প্রশ্নের সঠিক উত্তর দিতে আমাদের জ্ঞানের যথেষ্ট অভাব আছে। বায়োস্ফিয়ার-এ মাটির জৈবিক উপাদানগুলির পরিবেশগত ভূমিকা সম্পর্কে আরও ভালো ধারণা অর্জনের জন্য অনেক কাজ পড়ে রয়েছে।
সুষম মাটিতে গাছ সক্রিয় থাকে এবং পরিবেশে নিয়মিতভাবে বৃদ্ধি পায়। মাটির খনিজ উপাদান এবং তার অনুকূল কাঠামো, তাদের সুস্থতার জন্য গুরুত্বপূর্ণ। তবে পৃথিবীতে তার বেঁচে থাকার শক্তি সরবরাহ করে মাটির উর্বরতা। মাটির জীবের ক্রিয়াকলাপ ছাড়া, জৈব পদার্থগুলি মাটির উপরিভাগে জমে থাকত এবং মৃত্তিকাকে জঞ্জালযুক্ত করায় গাছপালার জন্য কোনও খাদ্য থাকত না। মৃত্তিকার বায়োটার অন্তর্ভুক্ত:
এর মধ্যে ব্যাকটেরিয়া এবং ছত্রাক, মৃত্তিকার সুস্থতা বজায় রাখতে মূল ভূমিকা পালন করে। তারা পচনকারীর ভূমিকায় জৈব পদার্থগুলিকে ভেঙে দেয়। কেঁচো সেগুলিকে খেয়ে গ্রাস করে, মাটিতে মিশিয়ে দেয়। ছত্রাক, ব্যাকটেরিয়া-র মতো মৃতজিবী,  পচনশীল উপাদান থেকে দ্রবণীয় পুষ্টি শোষণ করে নেয়। একইভাবে পিঁপড়েও সে সব ভেঙ্গে মিশিয়ে দেয়, সঙ্গে সে সব অন্যত্র বয়ে নিয়ে চলেও যায়। এছাড়াও ইঁদুর, উড-ইটার মাটিকে আরও শোষণ সহায়ক করে তোলে।
মাটির লাইফ টেবিল
এটি মৃত্তিকার কয়েকটি প্রাণীর(অর্গানিজম) বিশদ টেবিল
সুযোগ
মৃত্তিকা জীববিজ্ঞান নিম্নলিখিত ক্ষেত্রগুলির কাজে জড়িত:
আণবিক জীববিজ্ঞান, জেনেটিক্স, ইকোফিজিওলজি, বায়োজিওগ্রাফি, বাস্তুতন্ত্র, মৃত্তিকা প্রক্রিয়া, জৈব পদার্থ, পুষ্টির গতিবিদ্যা এবং ভূদৃশ্য বাস্তুতন্ত্র সহযোগে, পরিপূরক শৃঙ্খলাযুক্ত পদ্ধতি ব্যবহার করা দরকার।
ব্যাকটেরিয়া
ব্যাকটেরিয়া হ'ল এককোষী জীব এবং কৃষিজমিতে থাকা সবচেয়ে বেশি সংখ্যক বাসিন্দা - প্রতি গ্রামে প্রায় ১০০ মিলিয়ন থেকে ৩ বিলিয়ন। তারা খুবই দ্রুত দ্বিবিভাজন (দুটি ভাগে বিভক্ত) পদ্ধতিতে প্রজননে সক্ষম। একটি ব্যাকটেরিয়াম মাত্র ২৪ ঘণ্টায় ১৬ মিলিয়ন ব্যাকটেরিয়া উৎপাদন করতে পারে। বেশিরভাগ মাটির ব্যাকটেরিয়া, গাছের শিকড়ের খুব কাছাকাছি বাস করে এবং সেগুলি প্রায়ই রাইজোব্যাকটেরিয়া হিসাবে চিহ্নিত হয়। ব্যাকটেরিয়া বাস করে মাটির জলে, মাটির কণার চারপাশে আর্দ্রতার পাতলা স্তর সহ স্থানে এবং কেউ কেউ ফ্ল্যাজেলার মাধ্যমে সাঁতার কাটতে সক্ষম। বেশিরভাগ উপকারী মাটিতে-বাসকারী ব্যাকটেরিয়ার প্রয়োজন অক্সিজেন (সেইহেতু এইরোবিক ব্যাকটিরিয়া হিসাবে অভিহিত)। যাদের বাতাসের প্রয়োজন হয় না, তাদেরকে অ্যানেরোবিক হিসাবে উল্লেখ করা হয় এবং মৃত জৈব পদার্থের বাধা হিসাবে দেখা দেয়। এইরোবিক ব্যাকটিরিয়া, আর্দ্র মাটিতে সবচেয়ে বেশি সক্রিয় থাকে (তবে আদ্রতা পরিপূর্ণ থাকে না, কারণ তা হলে এইরোবিক ব্যাকটিরিয়া প্রয়োজনীয় বায়ু থেকে বঞ্চিত হবে), এবং নিরপেক্ষ মাটির পিএইচ, এবং যেখানে উদ্ভিদের প্রচুর পরিমাণে খাদ্য রয়েছে (জৈব পদার্থ থেকে শর্করা এবং মাইক্রোনিউট্রিয়েন্টস) সেখানেও থাকে। প্রতিকূল পরিস্থিতিতেও ব্যাকটেরিয়া পুরোপুরি মরে যায় না; পরিবর্তে, ব্যাকটিরিয়ার বৃদ্ধি বন্ধ হয়ে যায় এবং একটি সুপ্ত পর্যায়ে চলে যায়। যে গুলি অভিযোজন-সক্ষম, তারা পরিবর্তিত নতুন পরিস্থিতিতে আরও ভাল প্রতিদ্বন্দিতা করতে পারে। কিছু গ্রাম-পজিটিভ ব্যাকটেরিয়া আরও অনুকূল পরিস্থিতির অপেক্ষায় থেকে স্পোর তৈরি করে এবং গ্রাম-নেগেটিভ ব্যাকটেরিয়া একটি "ননক্লাস্টারেবল" পর্যায়ে চলে যায়। ব্যাকটেরিয়া-পোষক জিনের ক্রম নির্ধারণে ব্যাকটেরিয়া, জীবাণু এজেন্ট (ব্যাকটেরিওফাজ)-এর মাধ্যমে উপনিবেশের মতো জোট বেঁধে টিকে থাকতে পারে।
জৈব উদ্যানের (অর্গানিক গার্ডেনার) দৃষ্টিকোণ থেকে, ব্যাকটেরিয়া যে গুরুত্বপূর্ণ ভূমিকা পালন করে তা হ'ল:
নাইট্রিফিকেশন
নাইট্রিফিকেশন, নাইট্রোজেন চক্রর একটি গুরুত্বপূর্ণ অংশ, যেখানে কোন নির্দিষ্ট ব্যাক্টেরিয়া (যারা সালোকসংশ্লেষ ছাড়াই নিজেরা নিজের কার্বোহাইড্রেট উৎপাদন করে নেয়) প্রোটিনকে ভেঙ্গে নাইট্রেট করার জন্য অ্যামোনিয়াম আকারে নাইট্রোজেন-এ রূপান্তর ঘটাতে সক্ষম। এই নাইট্রেটই বর্ধনশীল উদ্ভিদ ব্যবহার করে, পুনরায় প্রোটিনে রূপান্তরিত করে নেয়।
নাইট্রোজেন ফিক্সেশন
চক্রের অন্য একটি অংশে, অনবরত নাইট্রোজেন সংযুক্তিকরণ-এর ফলে জৈব সঞ্চালনে অতিরিক্ত নাইট্রোজেন যুক্ত হয়। এমন কাণ্ড মাটিতে বা জলে অবস্থিত অজোটোব্যাক্টার-এর মতো মুক্ত-জীবি নাইট্রোজেন-সংযুক্তকারী ব্যাকটেরিয়া দ্বারা চালিত হয়, অথবা শিম্ব জাতীয় উদ্ভিদে রাইবোজিয়া-র সাথে ঘনিষ্ঠ মিথোজীবিতায় পরিচালিত হয়। এই ব্যাকটেরিয়াগুলি মটর, বিন এবং ঐ প্রজাতির উদ্ভিদের শিকড়ে অর্বুদেরগুচ্ছ তৈরি করে। সেগুলি বায়ুমণ্ডল থেকে নাইট্রোজেনকে নাইট্রোজেনযুক্ত জৈব পদার্থে রূপান্তর করতে পারে।
ডিনাইট্রিফিকেশন
নাইট্রোজেন সংযুক্তিকরণ যেমন বায়ুমন্ডল থেকে নাইট্রোজেনকে জৈব যৌগতে রূপান্তরিত করে, নাইট্রোজেন বিযুক্তিকরণ বা ডিনাইট্রিফিকেশন প্রক্রিয়া তেমনি বায়ুমণ্ডলে প্রায় সম পরিমাণ নাইট্রোজেনকে ফিরিয়ে দেয়। নাইট্রোজেন বিযুক্তিকারক ব্যকটেরিয়া হ'ল অক্সিজেন-রোহিত(অ্যানেরোব), অথবা দল অ্যানেরোব প্রকৃতির (অক্সিজেন নির্ভর ও অক্সিজেন-স্বতন্ত্র প্রকারের বিপাকের মধ্যে পরিবর্তন আনতে পারে)। অ্যাক্রোমোব্যাকটর এবং সিউডোমোনাসও নাইট্রোজেন বিযুক্তিকারক। অক্সিজেনমুক্ত অবস্থার কারণে সৃষ্ট পরিশোধন প্রক্রিয়ায়, মাটির নাইট্রেট এবং নাইট্রাইট রূপান্তরিত হয়, নাইট্রোজন গ্যাস কিম্বা নাইট্রাস অক্সাইড অথবা নাইট্রিক অক্সাইড-এর মতো বায়বীয় যৌগে। অতিরিক্ত ডিনাইট্রিফিকেশনের কারণে, মাটিতে সামগ্রিকভাবে নাইট্রোজেনের ঘাটতি হয়, ফলে কমে যায় মাটির উর্বরতা। যাইহোক, নির্দিষ্ট পরিমাণ নাইট্রোজেন বায়ুমণ্ডলে প্রত্যাবর্তন করার আগে, জীব এবং মাটির মধ্যে অনেক বার তা চক্রাকারে ঘুরতে পারে। উপরের ছবিটি নাইট্রোজেন চক্রের এই চিত্র তুলে ধরেছে।
অ্যাক্টিনোব্যাকটেরিয়া
অ্যাক্টিনোব্যাকটেরিয়া, জৈব পদার্থ এবং হিউমাস-এর পচনে সহায়ক। তারা সেলুলোজ এবং লিগিনিন, তার সাথে কীটপতঙ্গের বাইরের শক্তখোলকে যে চিটিন আছে, তাকে বিশেষভাবে ভেঙে ফেলতে পারে। তাদের উপস্থিতি, সুমিষ্ট সুবাসের "পৃথিবী"তে ভাল স্বাস্থ্যকর মাটির পক্ষে উপযোগী। তাদের প্রচুর বায়ু এবং ৬.০ থেকে ৭.৫ এর মধ্যের পিএইচ প্রয়োজন হলেও, তুলনায় শুষ্ক পরিবেশে অধিকাংশ ব্যাকটেরিয়া ও ছত্রাকের তুলনায় অনেক সহনশীল হয়।
পার্সেপোলিস
নির্মাণ
প্রত্নতত্ত্ব নিদর্শন থেকে দেখা যায় পার্সেপলিস স্থাপন শুরু হয় খ্রিস্ট্রপূর্ব ৫১৫ সালে। আন্দ্রে গোদার্দ ফরাসি প্রত্নতত্তবিদ ১৯৩০ সালে পার্সেপলিস খনন করেন। ধারণা করা হয় সম্রাট সাইরাস মহান কুরুশ–এর আমলে পার্সেপেলিসের ভিত্তি সুচিত হয় কিন্তু প্রথম দারিয়ুস (Daryush) –এর আমলে প্রাসাদ নির্মাণ করা হয়।
দারিয়ুস আপাদান প্রাসাদ ও পর্ষদ হল, রাজকোষ ও সীমানা নির্মাণের আদেশ দেন। যা তার সন্তান রাজা মহান জারজেস (Khashayar) এর আমলে শেষ হয়। যা পরবর্তীতে অ্যাকামেনিড সাম্রাজ্য ধ্বংসের আগ পর্যন্ত বিস্তৃতি লাভ করে।
আলেকজান্ডার এবং পার্সেপলিস্‌
মিশর জয়ের পর আলেকজান্ডার আরো পূর্বে আসরিয়ার (বর্তমানে উত্তর ইরাক) দিকে অভিযান করেন। সেখানে দারিয়ুস এর নেতৃত্বে গাউগামেলার যুদ্ধে তৃতীয় পারস্য সেনাবাহিনীকে পরাজিত করেন। যুদ্ধে দারিয়ুসের রথের সারথীর মৃত্যু বরণ করলে দারিয়ুস আবার পালাতে থাকেন এবং আলেকজান্ডার তাকে আরবেলা পর্যন্ত ধাওয়া করেন। দারিয়ুস ইকবাটানা পাহাড়ে আশ্রয় নিলে আলেকজান্ডার ব্যাবিলনের উদ্দেশ্যে যাত্রা করেন। ব্যাবিলন থেকে আলেকজান্ডার অন্যতম অ্যাকামেনিড রাজধানী সুসাতে যান এবং এর কোষাগার দখল করেন। সেনাবাহিনীর একটি বড় অংশ রয়েল রোড হয়ে পারস্যের রাজধানী পার্সেপলিস্‌ পাঠিয়ে দেন। অন্যদিকে, নিজে দ্রুত পারস্য দরজা দখল করেন (আধুনিক জাগরস্‌ পর্বতে) এবং তারপরই দ্রুত পার্সেপলিস্‌ এর রাজকোষ লুট হবার আগেই সেখানে চলে যান। এর পরবর্তি কয়েক মাস আলেকজান্ডার সেনাবাহিনীকে পার্সেপলিস্‌ লুট করতে দেন। এসময় পার্সেপলিসের পূর্ব দিকের প্রাসাদ যেরসেক্সে আগুন লেগে তা পুরো শহরে ছড়িয়ে যায়।
আহসান উল্লাহ
আহসান উল্লাহ (জন্ম: ২ ডিসেম্বর, ১৯৪২ - মৃত্যু: ৭ জুলাই, ২০০৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আহসান উল্লাহ’র জন্ম ফেনী জেলার সোনাগাজী উপজেলার আহমেদপুর গ্রামে। বাবার নাম আমিন উল্লাহ এবং মায়ের নাম জরিফা খাতুন। তার স্ত্রীর নাম নূরজাহান বেগম। তার দুই ছেলে ও তিন মেয়ে।
কর্মজীবন
পাকিস্তান নৌবাহিনীতে চাকরি করতেন আহসান উল্লাহ। ১৯৭১ সালে ফ্রান্সের তুলন নৌঘাঁটিতে প্রশিক্ষণে ছিলেন। মুক্তিযুদ্ধ শুরু হলে ফ্রান্স থেকে পালিয়ে এসে যুদ্ধে যোগ দেন।
মুক্তিযুদ্ধে ভূমিকা
১৯৭১ সালের ১৫ আগস্ট মোংলা বন্দরে রাত পৃথিবীর বিখ্যাত যুদ্ধের ইতিহাসে বাংলাদেশের মুক্তিযুদ্ধে নৌকমান্ডো অপারেশনের গৌরবোজ্জ্বল এক অধ্যায়। দুঃসাহসিকতাপূর্ণ এই অভিযান তখন গোটা বিশ্বকে তাক লাগিয়ে দেয় মুক্তিযোদ্ধারা। মোংলা বন্দরে আহসান উল্লাহর নেতৃত্বে ৪০ জন নৌকমান্ডো অংশ নেন। মুক্তিবাহিনীর নৌকমান্ডো দলের একটি উপদলের দলনেতা আহসান উল্লাহ খুব সকালে ঘুম থেকে উঠেই নিজের কাছে থাকা ছোট রেডিও অন করলেন। আকাশবাণী কলকাতা কেন্দ্রটি অন করে কান পেতে থাকলেন। এই কেন্দ্রে একটি গান বাজার কথা। সেটা শুধু তিনিই জানেন। ঠিক যখন সাড়ে সাতটা, তখন তিনি শুনতে পেলেন তার সেই কাঙ্ক্ষিত গান: ‘আমার পুতুল আজকে যাবে প্রথম শ্বশুরবাড়ি।’ গানটি শুনে আহসান উল্লাহ আর দেরি করলেন না। দ্রুত সহযোদ্ধা নৌকমান্ডোদের একত্র করে জানালেন, আজ রাতেই হবে তাদের প্রতীক্ষিত অপারেশন। তারপর আবেগময় কণ্ঠে সবাই শপথবাক্য পাঠ করলেন। এরপর সারা দিন গোপন শিবিরে উৎকণ্ঠায় কাটল। সন্ধ্যায় সব প্রস্তুতি সম্পন্ন করে রাতে রওনা হলেন লক্ষ্যস্থলে। গোপন শিবির থেকে লক্ষ্যস্থল পাঁচ-ছয় কিলোমিটার দূরে। মুক্তিযোদ্ধারা লক্ষ্যস্থলে যখন পৌঁছালেন, তখন ভোর সাড়ে চারটা। তার সহযোদ্ধারা দ্রুত বুকে মাইন বেঁধে নিলেন। তারপর পায়ে ফিনস পরে নিঃশব্দে নেমে পড়লেন পানিতে। পশুর নদীতে জাহাজ ছড়িয়ে আছে বিস্তৃত এলাকাজুড়ে। পানিতে নেমে নৌকমান্ডোরা ছড়িয়ে পড়লেন জাহাজগুলো লক্ষ্য করে। কোনো জাহাজের জন্য দুজন, কোনো জাহাজের জন্য একজন। নদীতে বড় বড় ঢেউ আর বিশালাকার শোঁ শোঁ শব্দে গড়িয়ে যাচ্ছে নৌকমান্ডোদের নাক-মুখের ওপর দিয়ে। অন্যদিকে বন্দরের সার্চলাইটের আলো সমানে ঘুরছে নদীর ওপর। কোনো কোনো জাহাজেরও সার্চলাইট জ্বালানো। আলোর ঝলকানির মধ্যে এগিয়ে যেতে থাকেন তারা। নৌকমান্ডোরা সফলতার সঙ্গে বেশির ভাগ জাহাজে লিমপেট মাইন লাগালেন। তারপর সময়ক্ষেপণ না করে সাঁতার কেটে চলে গেলেন নিরাপদ স্থানে। তখন ভোর আনুমানিক সাড়ে পাঁচটা বা পৌনে ছয়টা। মাঝনদীতে প্রথম বিস্ফোরণটি ঘটল বিকট শব্দে। দু-তিন মিনিট পর আরেকটি। তারপর নদীতে শুরু হলো লঙ্কাকাণ্ড। একনাগাড়ে সাত-আট মিনিট ধরে একটির পর একটি মাইন বিস্ফোরণ। ৩৫-৪০টি মাইনের কান ফাটানো শব্দে বন্দরে অবস্থানরত আতঙ্কিত পাকিস্তানি সেনারা ছোটাছুটি করতে থাকল।
বালজীন্দার সিং
বালজীন্দার সিং (জন্ম ১৮ সেপ্টেম্বর ১৯৮৬) একজন ভারতীয় ক্রীড়াবিদ যিনি ২০ কিলোমিটার হাঁটা প্রতিযোগিতা সম্পন্ন করেন. তিনি ২০১২ লন্ডন অলিম্পিকে ২০ কিলোমিটার হাঁটা প্রতিযোগিতা সম্পন্ন করে যোগ্যতা প্রমাণ করেন. তিনি এই খেলাতে নিজস্ব সর্বোচ্চ সময় ১:২২:১২ এ সম্পন্ন করেন.
তিনি লন্ডন অলিম্পিকে ৪৩নং অবস্থানে থেকে ১:২৫:৩৯ সময়ে ২০ কিমি হাঁটা সম্পন্ন করেন.
ব্যক্তিগত জীবন
ভারতের পাঞ্জাবের চন্ডীগডের কাছাকাছী মোহালী জেলার দেরা বাসী শহরের বাসিন্দা তিনি. বাঙ্গালোরের স্পোর্টস অথোরিটি অফ ইন্ডিয়ার রামকৃষ্ম গান্ধীর অভিভাবকত্বে তিনি তার খেলার প্রশিক্ষণ নেন.
হাজীগঞ্জ উপজেলা
হাজীগঞ্জ বাংলাদেশের চাঁদপুর জেলার অন্তর্গত একটি উপজেলা।
আয়তন
হাজীগঞ্জ উপজেলার আয়তন ১৮৯.৯০ বর্গ কিলোমিটার (৪৬,৯২৬ একর)।
প্রশাসনিক এলাকা
হাজীগঞ্জ উপজেলায় বর্তমানে ১টি পৌরসভা ও ১২টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম হাজীগঞ্জ উপজেলা প্রশাসনের আওতাধীন। উপজেলা নির্বাহী অফিসার উপজেলার প্রধান প্রশাসনিক কর্মকর্তা। এ উপজেলায় সর্বমোট ১৪৭টি মৌজা ও গ্রাম রয়েছে।
ইতিহাস
হাজীগঞ্জ থানা ১৮১৮ সালে স্থাপিত হয়।
জনসংখ্যার উপাত্ত
২০১১ সালের আদমশুমারি অনুযায়ী হাজীগঞ্জ উপজেলার মোট জনসংখ্যা ৩,৩০,৪৭৭ জন। এর মধ্যে পুরুষ ১,৫৬,৯৪৪ জন এবং মহিলা ১,৭৩,৫৩৩ জন। মোট পরিবার ৬৫,৬৯৭টি। এখানে মুসলমান ধর্মের অনুসারি ৯২.০৪%, হিন্দু অথবা সনাতন ধর্মের অনুসারি ৭.৮% এবং অন্যান্য ধর্মের অনুসারি ০.১৬%।
শিক্ষা
২০১১ সালের আদমশুমারি অনুযায়ী হাজীগঞ্জ উপজেলার সাক্ষরতার হার ৬০.৬%।
বিবিধ
বাংলাদেশ সংসদের চাঁদপুর-৫ আসন হাজীগঞ্জ এবং শাহরাস্তি উপজেলা নিয়ে গঠিত। বর্তমানে এই আসনের সংসদ সদস্য মে. জে. রফিকুল ইসলাম (অব.) বীর উত্তম (০১ নং সেক্টর কমান্ডার), যিনি ১৯৭১ সালে বাংলাদেশের স্বাধীনতা যুদ্ধে অবদানের জন্য এই সম্মাননা পান।
ঐতিহ্য ও ঐতিহাসিক নিদর্শন
হযরত মাদ্দা খাঁ মাজার ও মসজিদ : হযরত মাদ্দা খাঁ মাজার চট্টগ্রাম বিভাগের চাঁদপুর জেলার অন্তর্ভুক্ত হাজীগঞ্জ উপজেলায় আলীগঞ্জ এলাকায় অবস্থিত একটি প্রাচীন মাজার ।
ব্রঙ্কস–হোয়াইটস্টোন সেতু
ব্রঙ্কস–হোয়াইটস্টোন সেতু (কথোপকথনে হোয়াইটস্টোন ব্রিজ বা সাধারণভাবে হোয়াইটস্টোন নামে পরিচিত) হল নিউ ইয়র্ক সিটির একটি ঝুলন্ত সেতু, যা ইস্ট নদীর উপর দিয়ে ইন্টারস্টেট ৬৭৮-এর ছয়টি লেন বহন করে। সেতুটি ইস্ট নদীর উত্তর তীরে ব্রঙ্কসের থ্রগস নেক ও ফেরি পয়েন্ট পার্ককে দক্ষিণ তীরে কুইন্সের হোয়াইটস্টোন পাড়ার সাথে সংযুক্ত করেছে।
হাজীগঞ্জ উপজেলা
ঐতিহ্য ও ঐতিহাসিক নিদর্শন
ইতিহাস : হযরত মাদ্দা খাঁ, হযরত শাহজালাল সময় তার সাথী হিসেবে ধর্মপ্রচারের উদ্দেশ্যে আলীগঞ্জ এলাকায় এসেছিলেন। ঠিক কবে তিনি এসেছিলেন এবং মারা গিয়েছিলেন তার সঠিক তথ্য পাওয়া না গেলেও অনুমানিক তার মৃত্যুর ৩৫০ বছর পর ১৭৩৮ সালে তার মাজারের পাশে একটি মসজিদ স্থাপিত হয় যার নাম মাদ্দা খাঁ মসজিদ। কারম্নকার্য খচিত কর্মকুশলতার অনন্য নিদর্শণ মসজিদের মূল গেইট, গেইটের সামনের অংশ কষ্টি পাথর দিয়ে কারুকার্যিত।
ব্রঙ্কস–হোয়াইটস্টোন সেতু
যদিও ব্রঙ্কস–হোয়াইটস্টোন সেতুর নির্মাণের প্রস্তাব ১৯০৫ সালের প্রথম দিকে করা হয়েছিল, এটি ১৯৩৬ সাল পর্যন্ত অনুমোদিত হয়নি। সেতুটি সুইস-আমেরিকান স্থপতি ওথমার আম্মান এবং নকশা প্রকৌশলী অলস্টন দানা দ্বারা নকশা করা হয়েছিল, এবং ১৯৩৯ সালের ২৯শে এপ্রিল চার লেন দিয়ে যান চলাচলের জন্য উন্মুক্ত করা হয়েছিল। সেতুটির নকশা টাকোমা ন্যারোস ব্রিজের অনুরূপ ছিল, যা ১৯৪০ সালে ধসে পড়ে। ফলস্বরূপ, ১৯৪০-এর দশকের গোড়ার দিকে ব্রঙ্কস–হোয়াইটস্টোন সেতুতে অতিরিক্ত শক্ত করার ট্রাস যুক্ত করা হয়েছিল, এবং একই প্রকল্পের সময় এটিকে ছয় লেনে প্রশস্ত করা হয়েছিল। ব্রঙ্কস–হোয়াইটস্টোন সেতুটিও ১৯৮৮–১৯৯১ সালে নোঙ্গরখানা, রাস্তাঘাট ও নিষ্কাশন মেরামতের জন্য সংস্কার করা হয়েছিল। ২০০০-এর দশকের মাঝামাঝি একটি সংস্কারের সময় শক্ত হয়ে যাওয়া ট্রাসগুলি সরানো হয়েছিল এবং শীঘ্রই পরে সেতুর ডেক ও অ্যাপ্রোচ ভায়াডাক্টগুলি প্রতিস্থাপন করা হয়েছিল।
হাজীগঞ্জ উপজেলা
ঐতিহ্য ও ঐতিহাসিক নিদর্শন
ইতিহাস : নবাব সিরাজ-উদ দৌলার সময় কচুয়া থানার আলীয়ারায় ক্ষত্রীয় রাজা অযোধ্যারাম ছেদ্দা নিজেকে স্বাধীন নরপতি হিসেবে ঘোষণা করেছিলেন। নবাব সিরাজ-উদ-দৌলা তাকে দমনের জন্য সেনাপতি নাসির খানকে প্রেরণ করেন । নাসির খান এখানে একটি দুর্গ নির্মাণ করেন। যুদ্ধে ছেদ্দা পরাজিত ও নিহত হন । তাই নাসির খানের দুর্গের জন্যই এই গ্রামের নাম হয় নাসিরকোট (কোট অর্থ দুর্গ)। ১৯৭১ সালে পাকিস্থানী সৈন্যদের বিরুদ্ধে যুদ্ধ করে যে ৯ (নয়) জন প্রান হারান । তাদেরকে সমাধি করা হয় সাবেক১নং রাজারগাঁও (উ:) ইউনিয়নের ১নং ওয়ার্ডের  শহীদ স্মৃতি সমাধি স্থলে।
ঐতিহ্যবাহী খোদায় বিল এ খোদাইবিল নাম শুনলেই যে কেউই ভয় পেয়ে যান, মুক্তিযুদ্ধ চলাকালীন সময় খোদাই বিল ছিল এক ভয়ানক, খোদাই বিলে চুরি ছিনতাই ডাকাতি ও হত্যাকাণ্ডের মতো জঘন্য অপরাধের আস্তানা। খোদায় বিলের পশ্চিম সীমান্ত হল, জনতা বাজার লোধপাড়া, কাপাইকাপ, কীর্তনখোলা ,নাসিরকোট ও চেংগাতলী বাজার, পূর্ব সীমান্ত ভাটারা,চিলাছো, উত্তর সীমান্তে ছিল দেওদ্বন , ব্রাহ্মণগাও, চরপাড়া, দক্ষিণ সীমান্ত হল সাকছিপাড়া, বাজনা খাল, চাঁদপুর, বানিয়াকান্দি, সৈয়দপুর।
ব্রঙ্কস–হোয়াইটস্টোন সেতু
বর্ণনা
ব্রঙ্কস–হোয়াইটস্টোন সেতুটির দুটি সাসপেনশন টাওয়ারের মধ্যে এর প্রধান স্প্যান রয়েছে, স্প্যানটি জলতল থেকে  উচুতে অবস্থিত।,  সাসপেনশন টাওয়ার ও প্রতিটি প্রান্তের নোঙ্গরগুলির মাঝের পার্শ্ব স্প্যান দুটির প্রতিটি  দীর্ঘ। এইভাবে, এক প্রান্তের নোঙ্গর থেকে অপর প্রান্তের নোঙ্গর পর্যন্ত সামগ্রিক দৈর্ঘ্য হল । যেমনটি মূলত নকশা করা হয়েছিল, সেতুর কুইন্সের দিকে  দীর্ঘ সংযোগ সড়ক প্লেট গার্ডার ভায়াডাক্টের মাধ্যমে মাটির স্তরে নেমেছিল, তারপর আরও  দীর্ঘ একটি কংক্রিটের র‌্যাম্পে রয়েছে। ব্রঙ্কস সাইডের অ্যাপ্রোচ  একটি প্লেট গার্ডার ভায়াডাক্টে, তারপরে আরও  একটি কংক্রিটের র‌্যাম্প রয়েছে। কংক্রিটের র‌্যাম্প শেষ হওয়ার পরপরই ব্রঙ্কসের পাশে একটি টোল বুথ ছিল।
হাজীগঞ্জ উপজেলা
ঐতিহ্য ও ঐতিহাসিক নিদর্শন
দক্ষিণ অলিপুর মাজার : দক্ষিণ অলিপুর মাজার; চাঁদপুর জেলার হাজীগঞ্জ উপজেলার ৪নং কালচোঁ দক্ষিণ গ্রামের ১নং ওলিপুর গ্রামে অবস্থিত ঐতিহাসিক মাজার যা ইউনিয়ন পরিষদ এর সামনে অবস্থিত।
ইতিহাস : ৩৬০ আউলিয়ার সর্দার বড় পীর আবদুল কাদের জিলানী এর ৪০ তম বংশধর শাহ খলিলুর রহমানের এর নামানুসারে ১৮৯৫ সালে অলিপুর গ্রামে এই একটি মাজার প্রতিষ্ঠিত হয়।  প্রতি বছর এই মাজারে বার্ষিক ওরশ ও মাহফিল অনুষ্ঠিত হয়ে থাকে। সম্প্রতি ২০১৭ সালে ১০০ তম ওরশ মাহফিল পালিত হয়। এ ওরশ মাহফিলে ঢাকা, নারায়ণগঞ্জ, সিলেট, নোয়াখালী, কুমিল্লাসহ বিভিন্ন স্থান থেকে মানুষ আসে।
সাদ্দাম হুসাইনের মৃত্যুদণ্ড
সংযোগ=//upload.wikimedia.org/wikipedia/commons/thumb/f/f6/Saddam_Hussein_at_trial%2C_July_2004-edit1.JPEG/220px-Saddam_Hussein_at_trial%2C_July_2004-edit1.JPEG|ডান|থাম্ব| সাদ্দাম [[২০০৪|2004 সালে তদন্তকারী আদালতে তদন্তকারী বিচারকের সাথে লড়াই করেন]] শনিবার ভোরবেলা ইরাকে সাদ্দাম হোসেনের মৃত্যুদণ্ড কার্যকর করা হয়। মানবতাবিরোধী অপরাধে দোষী সাব্যস্ত হওয়ার পর ইরাকের প্রাক্তন রাষ্ট্রপতি সাদ্দাম হোসেনের বিরুদ্ধে মৃত্যুদণ্ড জারি করা হয়। এইভাবে ইরাকের ইতিহাসের একটি পর্যায় শেষ হয়, যে সময়ে সাদ্দাম হুসাইন প্রায় ২৫বছর শাসন করেছিলেন; 2003 সালে মার্কিন বাহিনীর নেতৃত্বে ইরাক আক্রমণের পর তাকে উৎখাত করার পর্যন্ত।
1427 হিজরিতে, 30 ডিসেম্বর, 2006 - ঈদ-উল-আযহা (দশই -যিলহজ্জাহ ) ভোরে সাদ্দাম হোসেনের মৃত্যুদণ্ড কার্যকর করা হয়েছিল। আমেরিকায় একটি আইনি বিতর্ক এড়াতে তার আমেরিকান গার্ড তাকে ইরাকি সরকারের কাছে হস্তান্তর করার মাধ্যমে এটি করা হয়েছিল, যা তাকে যুদ্ধবন্দী হিসাবে বিবেচনা করেছিল। রাজনৈতিক সংশ্লিষ্ট পর্যবেক্ষকরা এই আশ্চর্যজনক তাড়াতাড়ি মৃত্যুদণ্ড কার্যকর করার নিন্দা করেছেন। ফাঁসি কার্যকরের মুহুর্তে, সাদ্দাম হোসেন ভয় বা উত্তেজনা দেখাননি, এবং তিনি মুখোশধারী লোকদের প্রতিহত করেননি বা মুখোমুখি হননি যারা তাকে ফাঁসির মঞ্চে নিয়ে যাচ্ছিল। ফাঁসির মুহুর্তে, তার আশেপাশের শিয়া রা স্লোগান দেয়: মুক্তাদা মুক্তাদা মুকতাদা। সাদ্দাম তাদের উত্তর এই বলে উত্তর দেন: هي هاي المرجلة(অনুবাদ করুন) ।
বর্ণনার ভিন্নতা
মৃত্যুদন্ড কার্যকর করার আগে সাদ্দাম হোসেন যা খেয়েছিলেন - একাধিক বর্ণনা অনুসারে - তার শেষ খাবার ছিল এক প্লেট ভাত এবং মুরগির গোশত। তিনি গরম পানির সাথে এক কাপ মধু পান করেছিলেন। জানা যায়, এমন একটি পানীয় যা তিনি তার শৈশব কাল থেকে ব্যবহার করেছিলেন ।
ইরাকি প্রধানমন্ত্রীর জাতীয় নিরাপত্তা উপদেষ্টা, মুওয়াফ্ফাক আল-রুবাই বলেছেন যে রায়ের আগে সাদ্দাম ভীত এবং বিভ্রান্ত ছিলেন, তার চারপাশে যা ঘটছে তা বিশ্বাস করতেন না। একজন সুন্নি ধর্মগুরু এবং বেশ কয়েকজন বিচারকের উপস্থিতিতে তার মৃত্যুদণ্ড কার্যকর করা হয়েছিল। ফাঁসির কিছু ছবি প্রকাশ করা হয়, মোবাইলে তোলা একই দিনের একটি ভিডিও ইন্টারনেটের কিছু ওয়েবসাইটে ভাইরাল হয়, যেখানে এই গল্পের ঠিক বিপরীত চিত্র দেখানো হয়েছিল। কারণ সাদ্দামকে শান্ত এবং সুসংগত মনে হয়েছিল। তিনি দর্শকদের অভিব্যক্তি উপেক্ষা করে শাহাদাতাইন উচ্চারণ করেছিলেন।
তবে বেশিরভাগ সাক্ষ্য এবং যা আমেরিকান রক্ষীরা বলেছিল, তিনি মৃত্যুদণ্ডের মুখোমুখি হচ্ছেন, এই পরিস্থিতি মানুষ যেমন থাকে তার বিপরীতে সাদ্দাম হোসেন সুসংগত এবং পরাক্রমশালী ছিলেন। বরং, আমেরিকান রক্ষীদের সাক্ষ্য নিশ্চিত করেছে যে তিনি তার জল্লাদদের ভয় দেখিয়েছিলেন এবং তার দৃঢ়তা তাদের প্রভাবিত করেছিলো। এটিই স্যাটেলাইট চ্যানেলগুলি দ্বারা প্রচারিত হয়েছিল। স্পষ্টতই, তিনি ভীত বা বিভ্রান্ত ছিল না।
মৃত্যুদন্ডের দৃশ্য
মৃত্যুদন্ড কার্যকর করার দৃশ্যটি একটি ক্যামেরা সংযুক্ত মোবাইল ফোন দ্বারা তোলা হয়েছিল, যার সময়কাল ছিলো 2:38 মিনিট। কিছু আরব এবং বিদেশী স্যাটেলাইট চ্যানেলে এটি দেখানো হয়েছিল। এতে প্রয়াত সাদ্দাম হোসেনের ফাঁসি কার্যকর হওয়ার আগের শেষ মুহূর্তগুলো ধারণ করা হয়েছে।.
মৃত্যুদন্ড কক্ষ
ভিডিওটিতে প্রায় পাঁচ মিটার উঁচু একটি কক্ষ/হল রুম দেখা যায়, যেখানে তিন মিটার উচ্চতায় একটি ফাঁসি মঞ্চ রয়েছে। যেখানে ফটোগ্রাফার হলের বাম দিকে একটি লোহার সিঁড়ির কাছ থেকে চিত্রগ্রহণ করেছেন। পিছন থেকে হাত বাঁধা অবস্থায় সাদ্দাম হোসেনকে সেখানে হাজির হয়। তার চারপাশে রয়েছে বেসামরিক পোশাকে মুখোশধারী বেশ কয়েকজন। প্রাক্তন ইরাকি সামরিক গোয়েন্দা ভবনগুলির একটিকে মৃত্যুদন্ড কার্যকর করার কক্ষ বলে মনে করা হয়, বিশেষ করে কাযিমিয়ার পঞ্চম ডিভিশনের মৃত্যুদন্ড কার্যকর করার ভবন।
সাদ্দাম হোসেন প্রতিরোধ করার চেষ্টা করেননি অথবা কোনো কিছু চাননি। তিনি তার হাতে একটি কুরআন বহন করতেন এবং তাকে ফাঁসি দেওয়ার সময় তার হাত বাঁধা ছিল। আর-রুবাই নিশ্চিত করেছেন যে শুধুমাত্র সাবেক রাষ্ট্রপতির মৃত্যুদণ্ড কার্যকর করা হয়েছিল। অপর দুই আসামির সাজা স্থগিত করা হয়েছিল। তারা হলেন তার সৎ ভাই সাবেক গোয়েন্দা প্রধান বারযান ইবরাহীম আল তিকরিতী  এবং বিপ্লবী আদালতের প্রাক্তন প্রধান আওয়াদ আল-বান্দর।
বাগদাদের উত্তরে কাযিমিয়া এলাকায় সামরিক গোয়েন্দা বিভাগের সদর দফতরে সাদ্দামের মৃত্যুদণ্ড কার্যকর করা হয়। একজন বিচারক কর্তৃক মৃত্যুদণ্ডের রায় পাঠ করে শুনানোর পর সাদ্দাম হোসেনকে ফাঁসি কার্যকর করার জন্য নিয়ে যাওয়া হয়। অন্য একজন বিচারক তাকে জিজ্ঞাসা করেন তার কিছু বলার বা ওসিয়্যত করার কিছু আছে কিনা? এবং তাকে শাহাদাতাইন (কালিমা শরীফ) পাঠ করতে বলেন। তারপর তার গলায় ফাঁস বেঁধে মৃত্যুদণ্ড কার্যকর করা হয় এবং তিনি গর্তে পড়ে যাওয়ার সাথে সাথে মারা যান। সাদ্দাম হোসেনের ফাঁসি কার্যকরের সময় সুপ্রিম ক্রিমিনাল কোর্টের বিচারক মুনির হাদ্দাদ উপস্থিত ছিলেন। জাতীয় নিরাপত্তা উপদেষ্টা  রাষ্ট্রীয় আল-ইরাকিয়্যাহ চ্যানেলে এক বিবৃতিতে বলেছেন যে বারজান ও বন্দরের মৃত্যুদণ্ড ঈদুল আজহার পর পর্যন্ত স্থগিত করা হয়েছে। সাজা কার্যকর করার বিষয়টি আদালতের ক্যাসেশন, পাবলিক প্রসিকিউশন এবং বেশ কয়েকজন ধর্মগুরুর পাশাপাশি একটি বিশেষ মেডিকেল টিমের প্রতিনিধিদের দ্বারাও প্রত্যক্ষ করা হয়েছিল।
মুয়াফ্ফাক আর-রুবাই, যিনি ক্ষমতাচ্যুত রাষ্ট্রপতির মৃত্যুদণ্ড কার্যকর করতে অংশ নিয়েছিলেন, বলেছেন যে বিচারক, প্রসিকিউটর, একজন ডাক্তার এবং সাক্ষীদের উপস্থিতিতে মৃত্যুদণ্ড কার্যকর করা হয়েছিল। তিনি বলেন, মাথায় কালো ব্যাগ রাখতে অস্বীকার করায় ফাঁসির মঞ্চে ওঠার আগে কিছু মৌখিক বাদানুবাদ হয়। আর-রুবাই সেই মুহুর্তে সাদ্দাম হোসেন সম্পর্কে বর্ণনা করেছিলেন যে তিনি শেষ পর্যন্ত সুসংগত ছিলেন এবং বারবার বলছিলেন: আমেরিকা মুর্দাবাদ, ইসরায়েল মুর্দাবাদ, ফিলিস্তিন জিন্দাবাদ, ইরানী অগ্নী উপাসক মুর্দাবাদ।”
আল-হুরা এবং আল-আরাবিয়া স্যাটেলাইট চ্যানেল দুইটি জানিয়েছে যে বাগদাদের সময় সকাল ছয়টায় গ্রিন জোনের ভিতরে কোথাও তাঁর ফাঁসি কার্যকর করা হয়েছিল। কঠোর নিরাপত্তা ব্যবস্থার সাপেক্ষে, কাতারের রাজধানী দোহা থেকে সাদ্দামের প্রতিরক্ষা দলের একজন সদস্যও সাজা কার্যকর করার বিষয়টি নিশ্চিত করেছেন। মৃত্যুদন্ড কার্যকর করার কিছুক্ষণ আগে কমলা রঙের পোশাক পরিধান করে সাদ্দাম ঘটনাস্থলে উপস্থিত হন, যা সাধারণত মৃত্যুদণ্ডপ্রাপ্ত ব্যক্তিদের পরিধান করানো হয়। সাদ্দামের নিজ শহর তিকরিতে ইরাকি কর্তৃপক্ষ চার দিনের জন্য কারফিউ জারি করে এবং শহরে প্রবেশ ও বের হওয়ার রাস্তা বন্ধ করে দেয়। ইরাকি সূত্র জানিয়েছে যে ইরাকি গোয়েন্দা সংস্থার সাবেক প্রধান বারজান আল-তিক্রিতি; সাদ্দামের সৎ ভাই, সেই সাথে বিপ্লবী আদালতের প্রাক্তন প্রধান আওয়াদ আল-বান্দরকে ফাঁসিতে ঝুলিয়ে মৃত্যুদণ্ড কার্যকর করা হয়েছিল।
চলচ্চিত্র ঘটনা এবং তদন্ত
সংযোগ=//upload.wikimedia.org/wikipedia/commons/thumb/7/76/Crowds_outside_Camp_Justice_Iraq.jpg/220px-Crowds_outside_Camp_Justice_Iraq.jpg|থাম্ব| 2004 সালে পঞ্চম শাখা/ডিভিশন ভবনের কাছে শিয়া তীর্থযাত্রীরা চলচ্চিত্রটিতে দেখানো হয়েছে যে সাদ্দাম তার মাথা ঢেকে রাখতে কালো ব্যাগ পরতে অস্বীকার করে এবং তারপর বলেন "يا الله" " হে আল্লাহ"।
এরপর সাদ্দাম ফাঁসির মঞ্চের দিকে অগ্রসর হন এবং রক্ষীদের দ্বারা ঘেরা প্ল্যাটফর্মে চুপচাপ দাঁড়িয়ে থাকেন।একজন প্রহরী তার গলায় কালো ব্যাগটি মুড়ে দেয়। তারপর সাদ্দামের বাম দিক থেকে ফাঁসির দড়ি ও ফাঁস জড়িয়ে দেয়।
তারপর উপস্থিত বেশ কয়েকজনকে স্লোগান দিতে শোনা যায়: "اللهم صل على محمد وآل محمد، وعجل فرجه وإلعن عدوه" ।
وعجل فرجه وإلعن عدوه এর অর্থ তার পুনরুত্থান ত্বরান্বিত করুন এবং তার শত্রুকে অভিশাপ দিন।" (এটি একটি শিয়া প্রার্থনা, যা দ্বারা হযরত মাহদী আলাইহিস সালামের আবির্ভাব এবং তার শত্রুদের উপর বিজয় কামনা করা হয়।, সাদরী আন্দোলনে র সমর্থকদরা এই স্লোগান দিয়েছিলো)।
তখন কেউ একজন চিৎকার করে বললো, "মুক্তাদা, মুক্তাদা, মুক্তাদা।" দৃশ্যটির তোলা ছবিতে মুক্তাদা আস-সদরে র উপস্থিতি দেখা গেছে, একটি মুখোশ পরিহিত, তার চোখ ব্যাতিত কিছু দেখা যায়নি।
সাদ্দাম তাকে উত্তর দিয়ে বললেন, "هي هاي المرجلة" (অর্থাৎ, আপনি কি মনে করেন যে আপনি পুরুষের মত কাজ করছেন?)।
তখন তিনি উপস্থিত একজনকে বলতে শোনা যায়, "জাহান্নামে।"
আরেকজন স্লোগান দিলো, "মুহাম্মদ বাক্বির আস-সদর দীর্ঘজীবি হোক।"
সাদ্দাম চিৎকার উপেক্ষা করলেন, সাদ্দাম পুনরাবৃত্তি করলেন, "أشهد أن لا اله إلا الله وأن محمدا رسول الله" "আমি সাক্ষ্য দিচ্ছি যে আল্লাহ পাক ছাড়া কোন মাবুদ নেই এবং হযরত মুহাম্মদ ছল্লাল্লাহু আলাইহি ওয়া সাল্লাম আল্লাহ পাকের রাসূল।"
আরেকজন বললো, "অনুগ্রহ করো না। . প্লিজ না। . লোকটি মৃত্যুদণ্ডে দণ্ডিত।" মুওয়াফ্ফাক আর-রুবাই
এদিকে, সাদ্দাম আবৃত্তি করছিলেন (أشهد أن لا اله إلا الله وأن محمدا رسولا الله) এই সাক্ষ একজন মুসলমান পাঠ করে যখন সে জানে যে তার মৃত্যু ঘনিয়ে এসেছে।
সাদ্দাম শাহাদাতাইন পুনরাবৃত্তি করার সাথে সাথেই একটি শব্দ শুনতে পান, যা তার পায়ের নীচে লোহার গেট খুলে মৃত্যুদণ্ডের গর্তে পড়ে যাওয়ার শব্দ বলে ধারণা করা হয়।
অতঃপর তিনি উপস্থিতদের একজনের কণ্ঠস্বর শুনতে পেলেন, "اللهم صل على محمد وعلى آل محمد"
আরেকজন চিৎকার করে বললো, "অত্যাচারির পতন, তার উপর আল্লাহ পাকের লানত!"
তখন সাদ্দামের একটি ছবি ঝুলন্ত অবস্থায় দেখা যায়। ফাঁসির আঘাতের কারণে তার মুখে আঘাতের চিহ্ন ছিল।
আল-আকসা ব্রিগেডস : সাদ্দামের মৃত্যুদণ্ড ফিলিস্তিনীদের জন্য একটি রাজনৈতিক হত্যাকাণ্ড।
পর্যালোচক
অন্য দিকে, আল-আকসা শহীদ ব্রিগেড, ফিলিস্তিনি মুক্তি আন্দোলনের সামরিক শাখা " ফাতাহ " একটি বিবৃতিতে নিশ্চিত করেছে যে এই অপারেশনটি অত্যন্ত বিপজ্জনক ছিল এবং কঠিন রাজনৈতিক পরিস্থিতিতে এসেছিল, এর পিছনে ইসরায়েলি-আমেরিকান দখলদারিত্বের অভিযোগ এনেছে।
<references group="" responsive="1">
কালো ইঁদুর
কালো ইঁদুর (দ্বিপদ নাম:Rattus rattus) (black rat বা ship rat, roof rat বা house rat) হচ্ছে মুরিডি পরিবারের মুরিনি উপপরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত।
দীপ্তি নাভাল
দীপ্তি নাভাল হিন্দি চলচ্চিত্রের সক্রিয় অভিনেত্রী, যিনি একজন পরিচালক, লেখক, চিত্রশিল্পী ও ফটোগ্রাফার হিসাবেও সুপরিচিত। দীপ্তি আমেরিকায় বড় হয়েছেন তাঁঁর প্রধান অবদান রয়েছে, অবাণিজ্যিক চলচ্চিত্রে। তাঁঁর সংবেদনশীল এবং 'জীবনের খুব কাছাকাছি' ভারতীয় নারীদের ভূমিকার পরিবর্তনের উপর গুরুত্বপূর্ণ চরিত্রগুলি সমালোচকদের দ্বারা বহুল প্রশংসিত।
প্রাথমিক জীবন
দীপ্তি জন্মগ্রহণ করেন, পাঞ্জাবের অমৃতসরে পরে তাঁঁর বাবা সিটি ইউনিভার্সিটিতে একটি অধ্যাপনার কাজ পান তখন নিউ ইয়র্ক শহরে চলে যান। তিনি  হান্টার কলেজে ললিতকলায় গবেষণা করেন।
অভিনয়
দীপ্তির আত্মপ্রকাশ ঘটে ১৯৭৮ সালে, শ্যাম বেনেগালের জুনুন চলচ্চিত্রে। দুই বছর পরে, তিনি সমালোচকদের দ্বারা বহুল প্রশংসিত একবার ফিরে মুখ্য ভূমিকায় অভিনয় করেন।   তিনি স্মিতা পাতিল এবং শাবানা আজমির, সাথে সাথে, ১৯৮০ -এর দশকে সমান্তরাল সিনেমা মূল অভিনেত্রীর স্থান করে নেন এবং কমলা (১৯৮৪) বা আঁখে(১৯৮৫)র মত চলচ্চিত্রে অভিনয়ের জন্য প্রশংসা লাভ করেন।
১৯৮১ সালে চশমে বদ্দুর দিয়ে শুরুর পর তিনি বেশীরভাগ ফারুক শেখের সঙ্গে জুটিবদ্ধ হয়ে কাজ করেন এবং তারা ১৯৮০ র ভারতের সবচেয়ে আদর্শ অন-স্ক্রিন জুটি হয়ে ওঠেন। ছবিগুলি হল, সাথ সাথ,কিসি সে না কহেনা, কথা এবং রং বিরঙ্গী। তিন দশক পরে, তারা পুনরায় একত্রে টেল মি ও খুদা (২০১১)তে অভিনয় করেন। তাদের জুটির শেষ ফিল্ম  ছিল, লিস্টেন অমায়া, যেটি মুক্তি পায় ২০১৩ সালে। এই বছর  ফারুক শেখের মৃত্যু হয়।